Γουλιέλμος Κάβεντις, 5ος δούκας του Ντέβονσιρ

Ο Γουλιέλμος Κάβεντις, 5ος δούκας του Ντέβονσιρ, Ιππότης της Περικνημίδος, αγγλ. William Cavendish, 5th Duke of Devonshire, KG (14 Δεκεμβρίου 1748 – 29 Ιουλίου 1811), ήταν Βρετανός ευγενής, αριστοκράτης και πολιτικός. Ήταν ο μεγαλύτερος γιος του Γουλιέλμου Κάβεντις 4ου δούκα του Ντέβονσιρ, και της συζύγου του, κληρονόμου λαίδης Σάρλοτ Μπόυλ, suo jure βαρόνης Κλίφορντ, η οποία έφερε σημαντικά χρήματα και κτήματα στην οικογένεια Κάβεντις. Προσκλήθηκε να ενταχθεί στο Υπουργικό Συμβούλιο τρεις φορές, αλλά αρνήθηκε κάθε προσφορά.  Ήταν λόρδος Υψηλός Θησαυροφύλαξ της Ιρλανδίας και Κυβερνήτης του Κορκ, και λόρδος Υποδιοικητής του Ντέρμπισιρ. Michael Durban, 'Cavendish, William, fifth duke of Devonshire (1748–1811)’, Oxford Dictionary of National Biography, Oxford University Press, 2004 accessed 30 April 2010 Το 1782 χρίστηκε Ιππότης του Τάγματος της Περικνημίδος.

Ο 5ος δούκας είναι περισσότερο γνωστός για τον γάμο του με την 1η του σύζυγο, Γεωργιάνα δούκισσα του Ντέβονσιρ. Σε ηλικία περίπου 21 ετών, ο Ντέβονσιρ περιόδευσε στην Ιταλία με τον Γουλιέλμο ΦιτςΧέρμπερτ, όπου παρήγγειλαν τα δύο πορτρέτα του Πομπέο Μπατόνι. 

 Οικογένεια 
Ήταν νυμφευμένος δύο φορές: πρώτον, με τη λαίδη Γεωργιάνα Σπένσερ (1757–1806), κόρη του Ιωάννη Σπένσερ 1ου κόμη Σπένσερ· δεύτερον, με τη λαίδη Ελισάβετ Φόστερ, το γένος Χέρβεϋ (1759–1824),  κόρη του 4ου κόμη του Μπρίστολ· η λαίδη Ελισάβετ ήταν ερωμένη του και φίλη και έμπιστη της 1ης συζύγου του για περισσότερα από 20 χρόνια.

 Πρώτος γάμος 
Με την 1η του σύζυγο, απέκτησε έναν γιο με το όνομα:
 Γουλιέλμος Κάβεντις 6ος δούκας του Ντέβονσιρ, μερικές φορές αποκαλούμενος "Ο άγαμος δούκας", ο οποίος τον διαδέχθηκε, και ο οποίος απεβίωσε άγαμος το 1858), και δύο κόρες, τη:
 λαίδη Τζορτζιάνα "Μικρή Τζ" Κάβεντις, αργότερα κόμισσα του Κάρλαϊλ (σύζυγος του Γεωργίου Χάουαρντ 6ου κόμη του Κάρλαϊλ), και τη:
 λαίδη Χάριετ "Χάρυο" Κάβεντις, αργότερα κόμισσα Γκράνβιλ (σύζυγος του λόρδου Γκράνβιλ Λέβεσον-Γκάουερ, ο οποίος θα γινόταν 1ος κόμης Γκράνβιλ). 

Και οι δύο κόρες άφησαν απογόνους και ο τίτλος της βαρονίας του Κλίφορντ έμεινε σε εκκρεμότητα μεταξύ τους. Το δουκάτο και οι κτήσεις θα περνούσαν σε έναν εγγονό ενός νεότερου αδελφού του 5ου δούκα του Ντέβονσιρ. Ωστόσο, ο 7ος δούκας του Ντέβονσιρ θα νυμφευόταν μία κόρη του 6ου κόμη του Κάρλαϊλ, η οποία ήταν έτσι εγγονή του 5ου δούκα και ανιψιά του 6ου δούκα. 

Η Γεωργιάνα Κάβεντις τελικά έγινε μία κοσμική γυναίκα, που είχε συγκεντρώσει γύρω της έναν μεγάλο κύκλο λογοτεχνικών και πολιτικών φίλων. Οι Τόμας Γκέινσμπορω και Τζόσουα Ρέινολντς την ζωγράφισαν. Ο πίνακας του Γκέινσμπορω αργότερα απορρίφθηκε από τον 5ο δούκα, και ανακτήθηκε πολύ αργότερα, μετά από πολλές αντιξοότητες.

 Δεύτερος γάμος 
Με τη 2η σύζυγό του, λαίδη Ελισάβετ Φόστερ, δεν είχε νόμιμους απογόνους, αλλά το ζεύγος απέκτησε δύο νόθα παιδιά πριν από τον γάμο τους. Ένας γιος, ο Αύγουστος, έλαβε το επώνυμο Κλίφορντ και έγινε σερ Αύγουστος Κλίφορντ και ανήλθε σε ναύαρχο του Βασιλικού Ναυτικού και σε Κύριο Ταξιάρχη του Μαύρου Τάγματος στη Βουλή των Λόρδων. Οι απόγονοί του θα εξαφανίζονταν από την ανδρική γραμμή το 1895. Η κόρη του δούκα από τη λαίδη Ελισάβετ, Κάρολαϊν, έλαβε διαφορετικό επώνυμο από τον αδελφό της, Σαιντ Τζουλ. Η Κάρολαϊν Σαιντ Τζουλ θα παντρευόταν τον αξιότιμο Γεώργιο Λαμπ, αδελφό του 2ου υποκόμη της Μελβούρνης (ο ίδιος νυμφευμένος με τη λαίδη Κάρολαϊν Πόνσονμπυ, ανιψιά της λαίδης Γεωργιάνας Σπένσερ, της 1ης συζύγου του 5ου δούκα). Η Κάρολαϊν και ο Γεώργιος Λαμπ δεν είχαν απογόνους.

 Ερωμένη 

 Πολιτοφυλακή 

 Μπάξτον 

 Κάβεντις στην ποπ κουλτούρα 
 Στην ταινία Η Δούκισσα, που αφορά τη Γεωργίνα, τον 5ο δούκα υποδύεται ο Ραλφ Φάινς.

 Αναφορές 

 Εξωτερικοί σύνδεσμοι 



Κατηγορία:Τάγμα της Περικνημίδας
Κατηγορία:Οικογένεια Κάβεντις